Audrey Hepburn

Audrey Hepburn (olmâ nommâ Audrey Kathleen Ruston; ) lâi brittilâš čaittâleijee já malli. 

American Film Institute nomâttij suu ive 1999 ihečyeđe kuálmádin merhâšitteemus nissoončaittâleijen tállân Katharine Hepburn já Bette Davis maŋa.AFI's 100 YEARS...100 STARS - The 50 Greatest American Screen Legends AFI American Film Institute. Čujottum 05.08.2020 Hepburn lâi piivnoh já adelij ereslágán nissoonvuođâ maali. Suu kovvejeh meid stijlâikonin já inspiraation maŋgáid nisonáid.Audrey Hepburn ja maailmassa olemisen taito Yle Teema 26.04.2019. Čujottum 05.08.2020

 Eellim 
Hepburn šoodâi Brysselist eŋlandlâš diplomaatân já hollandlâš herttuatarân ive 1929. Suu eellim masa nuuvâi ovdilgo kiergânij tuođâi älgiđgin, ko Hepburn umogâžžân puosâškuođij soinâttâhân nuuvt ete suu váimu-uv orostij. Ennis, Ella van Heemstra, luhostui kuittâg iällááttiđ nieidii. 

Hepburn juuđij škoovlâid Eŋlandist, mutâ varrij enijnis Vuáládâhenâmáid ive 1939 já aasâi pärnivuođâs tobbeen naccihaldâšem Hollandist. Eeči lâi kuáđđám perruu jo muáddi ive ovdeláá, já Hepburn lii maŋeláá muštâlâm, maht eejis vyelgim vaiguttij Hepburn elimân kuhháá.Audrey Hepburn oli tähti, joka jäi melkein syttymättä – elämään mahtui nälänhätää, keskenmenoja ja epäonnea rakkaudessa Ilta-Sanomat 04.05.2019. Čujottum 05.08.2020Audrey Hepburn Britannica. Čujottum 05.08.2020

Hepburn jaamij purâstaavdân ive 1993.

 Persovnlâš eellim 
Hepburn lâi kuohtii näimilittoost. Vuosmuš käälis lâi Mel Ferrer, kiäin sun naajâi ive 1954. Suoi iäránáin ive 1968. Nubbe lâi Andrea Dotti, kiäin sun lâi oovtâst iivij 1969–1982. Hepburnist lii kuohtuin näimilittoin ohtâ kandâ, Mel Ferreráin Sean-nommâsâš já Andrea Dottijn Luca.

 Karrieer 
Hepburn varrij Lontoon ko sun lâi 20-ihásâš, naharin šoddâđ baaleettánssájeijen, mutâ rotoi lonottij čaittâlmân. Sun čaittâlij maaŋgâin uálgiroolâin brittilâš pyevtittâsâin, ovdilgo teeivâi ranskalâš čällee Colette Monte Carlost ive 1951. Colette lijkkuustui Hepburnân já smietâi, ete sun ličij tievâslâš suu Broadway čaaitâlm Gigi uáiviroolân. Tast maŋa Hepburn finnij-uv roolâid jo Hollywood elleekuuvijn. Suu vuosmuš stuorrâ roolâ lâi elleekooveest Roman Holiday ive 1953, mast sun finnij pyeremuu nissoonuáiviroolâ Oscar-palhâšume-uv ive 1954.

 Filmografia 

 Elleekoveh Ihe Nommâ Roolâ 1948  Nederlands in zeven lessen  kirdemeemeed 1951  One Wild Oat  hooteel pargee  Laughter in Paradise  Frieda  The Lavender Hill Mob  Chiquita  Young Wives’ Tale  Eve Lester  Nous irons à Monte Carlo  Melissa Walter / Linda Farrel (eŋg. versio, 1953) 1952  Secret People  Nora Brentano 1953  Roman Holiday  prinsessa Ann 1954   Sabrina  Sabrina Fairchild 1956  War and Peace  Natasha Rostova 1957  Funny Face  Jo Stockton Love in the Afternoon  Ariane Chavasse 1959  Green Mansions  Rima  The Nun’s Story  uábbi Luke 1960  The Unforgiven  Rachel Zachary 1961  Breakfast at Tiffany’s  Holly Golightly The Children’s Hour  Karen Wright 1963  Charade  Regina "Reggie" Lampert 1964   Paris When It Sizzles  Gabrielle "Gaby" Simpson My Fair Lady  Eliza Doolittle 1966  How to Steal a Million  Nicole Bonnet 1967   Two for the Road  Joanna "Jo" Wallace  Wait Until Dark  Susy Hendrix 1976  Robin and Marian  Marian 1979  Bloodline  Elizabeth Roffe 1981  They All Laughed  Angela Niotes 1989 Always  Hap (cameo)
 Televisioelleekoveh Ihe Nommâ Roolâ 1987  Love Among Thieves  paronitar Caroline DuLac
 Televisio Ihe Nommâ Roolâ Uási nommâ 1951  Sunday Night Theatre  Celia  "The Silent Village" 1952  CBS Television Workshop  jieš  "Rainy Day in Paradise Junction"  1957  Producers’ Showcase  paronitar Mary Vetsera  "Mayerling"

Kovegalleria

 Fáádást eres soojijn 

 Käldeeh 

Luokka:Brittiliih čaittâleijeeh
Luokka:Ive 1929 šoddâmeh
Luokka:Ive 1993 jämimeh